
ΕΛΛΗΝΙΚΗ ΔΗΜΟΚΡΑΤΙΑ                                                                                                
ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ

                                                                     
ΑΠΟΣΠΑΣΜΑ

Από το πρακτικό της αρ.  24ης/23 Συνεδρίασης
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 205/2023
Στη Λευκάδα σήμερα στις 6 του μηνός Σεπτεμβρίου, του έτους 2023, ημέρα Τετάρτη  και ώρα 15:00  ήρθε σε δημόσια, με τηλεδιάσκεψη (μέσω εφαρμογής Webex), τακτική συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 74 του Ν. 4555/18,  της παρ.1β του άρθρου 177 του Ν. 4635/19 καθώς και τις δ/ξεις του άρθρου 41  του Ν. 4954/22 & την υπ’ αρ. 375/39167/02-06-2022 Εγκύκλιο του Υπουργείου Εσωτερικών, ύστερα από την με αρ. πρωτ: 20297/1-9-2023 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                                   Παρόντες                                                                        Απόντες

	1
	Ρόκκος Στυλιανός (Πρόεδρος)
	1
	Σολδάτος Θεόδωρος

	2
	Τσιρογιάννης Γεώργιος
	2
	Ζουριδάκης Ευτύχιος 

	3
	Λύγδας Σπυρίδων
	3
	Σκληρός Φίλιππος 

	4
	Βικέντιος Νικόλαος 
	4
	Γαζής Αναστάσιος 

	5
	Τυπάλδος Νικόλαος
	5
	Μαργέλη Μαρία 

	6
	Σολδάτος Χαρίλαος
	6
	Γιαννούτσος Χαράλαμπος 

	7
	Αργυρός Νικόλαος 
	7
	Γαζής Νικόλαος 

	8
	Σολδάτος Γεώργιος
	8
	Κονιδάρης Κων/νος

	9
	Σαρανταένας Ιωάννης
	9
	

	10
	Δρακονταειδής Κων/νος
	10
	(οι οποίοι δεν συμμετείχαν, 

	11
	Σέρβος Κων/νος
	11
	 αν και κλήθηκαν νόμιμα)

	12
	Χαλικιάς Ευάγγελος
	12
	

	13
	Γληγόρης Χρήστος
	13
	

	14
	Βερροιώτης Ευάγγελος
	14
	

	15
	Βεροιώτης Αλέξανδρος
	15
	

	16
	Ζαβιτσάνος Πέτρος
	16
	

	17
	Μελάς Γεράσιμος
	17
	

	18
	Λιβιτσάνος Ιωάννης
	18
	

	19
	Γληγόρης Κων/νος
	19
	

	20
	Κοντογιώργης Σπυρίδων
	20
	

	21
	Αραβανή Χριστίνα
	21
	

	22
	Περδικάρης Αθανάσιος
	22
	

	23
	Κωνσταντινίδη Ρεκατσίνα Σεβαστή 
	23
	

	24
	Λάζαρης Απόστολος
	24
	

	25
	Γιαννιώτης Παναγιώτης
	25
	

	26
	
	26
	

	27
	
	27
	

	28
	
	28
	

	29
	
	29
	

	30
	
	30
	

	31
	
	31
	

	32
	
	32
	

	33
	
	33
	


Ο Δήμαρχος κ. Χαράλαμπος Δ. Καλός, προσκλήθηκε και παρίσταται στη συνεδρίαση.
Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο τριάντα τριών (33) μελών βρέθηκαν παρόντα είκοσι πέντε (25)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τέθηκαν για συζήτηση τέσσερα (4)  θέματα Εκτός Ημερήσιας Διάταξης.

Οι Δ.Σ. Ζαβιτσάνος Πέτρος, Σαρανταένας Ιωάννης, Αραβανή Χριστίνα, Γληγόρης Χρήστος, Λάζαρης Απόστολος και  Λιβιτσάνος Ιωάννης, αποχώρησαν πριν την συζήτηση του 1ου θέματος της Η.Δ.

Οι Δ.Σ. Λιβιτσάνος Ιωάννης και Λάζαρης Απόστολος, επανήλθαν στην συνεδρίαση πριν την συζήτηση του 4ου θέματος της Η.Δ.

Οι Δ.Σ. Γιαννιώτης Παναγιώτης, Βεροιώτης Αλέξανδρος, Γληγόρης Κων/νος και  Περδικάρης Αθανάσιος αποχώρησαν πριν την συζήτηση του 4ου θέματος της Η.Δ.

Οι Δ.Σ. Δρακονταειδής Κων/νος και Σέρβος Κων/νος, αποχώρησαν πριν την συζήτηση του 5ου θέματος της Η.Δ.

Ο Δ.Σ. Γληγόρης Κων/νος επανήλθε στη συνεδρίαση πριν την συζήτηση του 7ου θέματος της Η.Δ. και αποχώρησε εκ νέου, πριν την συζήτηση του 8ου θέματος της Η.Δ.

Οι Δ.Σ. Κωνσταντινίδη Ρεκατσίνα Σεβαστή και Βερροιώτης Ευάγγελος, αποχώρησαν πριν τη συζήτηση του 11ου θέματος της Η.Δ.

ΘΕΜΑ 4ο: Απόφαση Δ.Σ. έγκρισης  της απευθείας εξαγοράς ακινήτου για λόγους δημόσιας ωφέλειας για την ολοκλήρωση του έργου ««Διανοιξη –διαμόρφωση οδού στο Φρύνι Λευκάδας»,

           
 
Εισηγητής: Σπυρίδων Λύγδας, Πρόεδρος ΕΠΖ, Αντιδήμαρχος      

Για το θέμα έχει προσκληθεί ο Πρόεδρος συμβουλίου  της κοιν. Λευκάδας, ο οποίος ήταν απών.

Ο Πρόεδρος του Δ.Σ. κ. Στυλιανός Ρόκκος, έδωσε τον λόγο στον Αντιδήμαρχο κ. Σπυρίδωνα Λύγδα, Πρόεδρο της Ε.Π.Ζ. ο οποίος  εισηγούμενος το θέμα, έθεσε υπόψη των μελών του Δημ. Συμβουλίου τα εξής:
«Σύμφωνα με το άρθρο 191 του Ν. 3463/2006 ορίζεται ότι: Με ειδικά αιτιολογημένη απόφαση δημοτικού ή κοινοτικού συμβουλίου, η οποία λαμβάνεται με την απόλυτη πλειοψηφία του συνολικού αριθμού των μελών του, επιτρέπεται η εκ μέρους Δήμων και Κοινοτήτων απευθείας και χωρίς δημοπρασία αγορά ακινήτων που ανήκουν σε επιχειρήσεις στις οποίες αυτοί μετέχουν. Οι διατάξεις του άρθρου 186 παρ. 5 του ν. 3463/2006 εφαρμόζονται αναλόγως."

Το Τμήμα Τεχνικών Υπηρεσιών του Δήμου Λευκάδας προτίθεται να υλοποιήσει το έργο «Διανοιξη –διαμόρφωση οδού στο Φρύνι Λευκάδας», το οποίο αφορά τη διάνοιξη – διαμόρφωση οδού εντός του οικισμού Φρυνίου του Δήμου Λευκάδας. Το ανωτέρω έργο στο Α τμήμα του αφορά τη διαμόρφωση – διαπλάτυνση της υφιστάμενης κοινόχρηστης οδού και στο Β τμήμα του τη διαμόρφωση δημοτικής οδού πλάτους 5 μέτρων, η οποία έχει ήδη τεθεί σε κοινή χρήση με νόμιμα μεταγεγραμμένες συμβολαιογραφικές πράξεις παραχώρησης. Πλην, όμως, σ’ ό,τι αφορά το Α τμήμα του έργου, επειδή το μέσο πλάτος της υφιστάμενης κοινόχρηστης οδού κυμαίνεται σε 1,50 μέτρα, είναι απολύτως αναγκαία η διαπλάτυνσή του με την απαλλοτρίωση τμημάτων των ιδιοκτησιών που βρίσκονται εκατέρωθεν αυτού, ώστε το μέσο πλάτος του να αυξηθεί σε 4 μέτρα και να είναι πλέον δυνατή η χρήση του ανωτέρω τμήματος από οχήματα και να καταστεί ενιαίο λειτουργικά με το Β τμήμα. Η σχετική διαπλάτυνση είναι απολύτως αναγκαία για την εκτέλεση του έργου και κατ’ επέκταση τη διασφάλιση της ομαλούς κυκλοφορίας πεζών και οχημάτων και τη βελτίωση της προσβασιμότητας σε τμήμα του οικισμού Φρυνίου, ο οποίος στερείται ρυμοτομικού σχεδίου.   

Για τους λόγους αυτούς το Τμήμα Τεχνικών Υπηρεσιών έχει ήδη προβεί στη σύνταξη κτηματολογικού διαγράμματος και κτηματολογικού πίνακα, τα οποία εγκρίθηκαν και θεωρήθηκαν από το Τμήμα των Τεχνικών Υπηρεσιών του Δήμου Λευκάδας, προκειμένου ο Δήμος να προχωρήσει στην διαδικασία της απευθείας εξαγοράς για λόγους δημοσίας ωφέλειας. Οι συνολικές εκτάσεις σύμφωνα με το κτηματολογικό διάγραμμα και το κτηματολογικό πίνακα αφορούν τα εξής τμήματα:

ΤΜΗΜΑ Ρ2: Βρίσκεται εντός οικισμού Φρυνίου του Δήμου Λευκάδας, έχει εμβαδόν (37,89) τ.μ. και περιγράφεται με τα σημεία (Β1, Β2, Β3, …, Β18, Β1) στο από μηνός Σεπτεμβρίου 2022 θεωρημένο κτηματολογικό διάγραμμα των πολιτικών μηχανικών Σπυρίδωνος Αρέθα, Δημητρίου Βραχνούλα και Γεωργίου Σκλαβενίτη. Το ανωτέρω τμήμα, σύμφωνα με τον από μηνός Σεπτεμβρίου 2022 θεωρημένο κτηματολογικό πίνακα των πολιτικών μηχανικών Σπυρίδωνος Αρέθα, Δημητρίου Βραχνούλα και Γεωργίου Σκλαβενίτη, αποτελεί μέρος της ιδιοκτησίας με ΚΑΕΚ 340263209022/0/0, με φερόμενο ιδιοκτήτη τον Κόγκα  Ευστράτιο – Στηβ του Δημητρίου και της Γεωργίας, κάτοικο Φρυνίου.

Επίσης, αποζημιώνονται τα επικείμενα που βρίσκονται εντός του εύρους της ανωτέρω απαλλοτρίωσης και είναι τα κάτωθι: 

Για την ιδιοκτησία με ΚΑΕΚ 340263209022/0/0 περίφραξη με μεταλλικούς πασσάλους μήκους 35,50 μ. 

Οι δαπάνες αποζημιώσεως θα βαρύνουν τον Κ.Α. των εξόδων 30.7112.007 του δημοτικού προϋπολογισμού του έτους 2023, που θα προβλεφθεί με επόμενη τροποποίηση. Η εκτίμηση αξίας του απαλλοτριωμένου ακινήτου, σύμφωνα με το άρθρο 15 του Ν. 2882/2001, θα γίνει από Επιτροπή που αποτελείται από τον Προϊστάμενο της Κτηματικής Υπηρεσίας, ως Πρόεδρο, έναν υπάλληλο της οικείας Δημόσιας Οικονομικής Υπηρεσίας οριζόμενο από τον Προϊστάμενο της Υπηρεσίας και έναν εμπειρογνώμονα, οριζόμενο, με αναπληρωτή, από τον Πρόεδρο του Μονομελούς Εφετείου Αγρινίου. Τα μέλη της επιτροπής που είναι υπάλληλοι αναπληρώνονται σε περίπτωση έλλειψης, απουσίας ή κωλύματος από τους νόμιμους ή οριζόμενους αναπληρωτές τους. Ως γραμματέας της επιτροπής με τον αναπληρωτή του ορίζεται με πράξη του Προέδρου αυτής υπάλληλος της Κτηματικής Υπηρεσίας.

Εχοντας λοιπόν υπόψη τις διατάξεις :

του Ν. 3463/2006.

Ε Ι Σ Η Γ Ο Υ Μ Α Σ Τ Ε

Την έγκριση  της απευθείας εξαγοράς για λογούς δημόσιας ωφέλειας για την ολοκλήρωση του έργου ««Διανοιξη –διαμόρφωση οδού στο Φρύνι Λευκάδας», στα ακόλουθα τμήματα:

ΤΜΗΜΑ Ρ2: Βρίσκεται εντός οικισμού Φρυνίου του Δήμου Λευκάδας, έχει εμβαδόν (37,89) τ.μ. και περιγράφεται με τα σημεία (Β1, Β2, Β3, …, Β18, Β1) στο από μηνός Σεπτεμβρίου 2022 θεωρημένο κτηματολογικό διάγραμμα των πολιτικών μηχανικών Σπυρίδωνος Αρέθα, Δημητρίου Βραχνούλα και Γεωργίου Σκλαβενίτη. Το ανωτέρω τμήμα, σύμφωνα με τον από μηνός Σεπτεμβρίου 2022 θεωρημένο κτηματολογικό πίνακα των πολιτικών μηχανικών Σπυρίδωνος Αρέθα, Δημητρίου Βραχνούλα και Γεωργίου Σκλαβενίτη, αποτελεί μέρος της ιδιοκτησίας με ΚΑΕΚ 340263209022/0/0, με φερόμενο ιδιοκτήτη τον Κόγκα  Ευστράτιο – Στηβ του Δημητρίου και της Γεωργίας, κάτοικο Φρυνίου.

Οι δαπάνες αποζημιώσεως θα βαρύνουν τον Κ.Α. των εξόδων 30.7112.007 του δημοτικού προϋπολογισμού του έτους 2023, που θα προβλεφθεί με επόμενη τροποποίηση.»
Ακολούθησε συζήτηση και τοποθετήσεις των μελών του Δημ. Συμβουλίου.

Ο Δ.Σ. Δρακονταειδής Κων/νος, είπε: Να το αναβάλλουμε και να το ξαναδούμε μετά την απόφαση του δικαστηρίου, η οποία θα είναι σύντομα.

Ο Δ.Σ. Γληγόρης Κων/νος είπε ότι λόγω κωλύματος θα απέχει από την συζήτηση.

Ο Δ.Σ. Βερροιώτης Ευάγγελος είπε να αναβληθεί το θέμα και να περιμένουμε την απόφαση του Δικαστηρίου.

Στη συνέχεια ακολούθησε ψηφοφορία
Υπέρ της εισήγησης, ψήφισαν δώδεκα (12) Δ.Σ. οι κ.κ. Ρόκκος Στυλιανός, Τσιρογιάννης Γεώργιος, Βικέντιος Νικόλαος, Τυπάλδος Νικόλαος, Σολδάτος Χαρίλαος, Αργυρός Νικόλαος, Σολδάτος Γεώργιος, Κοντογιωργης Σπυρίδων, Λάζαρης Απόστολος, Μελάς Γεράσιμος, Λιβιτσάνος Ιωάννης και Λύγδας Σπυρίδων
Υπέρ της αναβολής ψήφισαν πέντε (5) Δ.Σ. οι κ.κ. Δρακονταειδής Κων/νος, Σέρβος Κων/νος, Χαλικιάς Ευάγγελος, Κωνσταντινίδη Ρεκατσίνα Σεβαστή και Βερροιώτης Ευάγγελος.»
«Σύμφωνα με το άρθρο 191 του Ν. 3463/2006 ορίζεται ότι: Με ειδικά αιτιολογημένη απόφαση δημοτικού ή κοινοτικού συμβουλίου, η οποία λαμβάνεται με την απόλυτη πλειοψηφία του συνολικού αριθμού των μελών του, επιτρέπεται η εκ μέρους Δήμων και Κοινοτήτων απευθείας και χωρίς δημοπρασία αγορά ακινήτων που ανήκουν σε επιχειρήσεις στις οποίες αυτοί μετέχουν. Οι διατάξεις του άρθρου 186 παρ. 5 του ν. 3463/2006 εφαρμόζονται αναλόγως."

Δεν ελήφθη νομότυπη απόφαση για το ανωτέρω θέμα, γιατί δεν επετεύχθη η απόλυτη πλειοψηφία του συνολικού αριθμού των μελών του Δ.Σ. για λήψη απόφασης, ήτοι σε σύνολο τριάντα τριών (33) μελών, ψήφισαν θετικά δώδεκα (12) μέλη, ενώ απαιτούνται δεκαεπτά (17) θετικές ψήφοι.
            Η απόφαση αυτή πήρε αρ. 205/2023.

    

      Ο ΠΡΟΕΔΡΟΣ



           Τα παρόντα μέλη

       
             ΣΤΥΛΙΑΝΟΣ ΡΟΚΚΟΣ

